CELEX: 62016TN0666
Language: fi
Date: 2016-09-20 00:00:00
Title: Asia T-666/16 P: Valitus, jonka Carlo De Nicola on tehnyt 20.9.2016 virkamiestuomioistuimen asiassa F-100/15, De Nicola v. EIP, 21.7.2016 antamasta tuomiosta

7.11.2016   
            
            
               FI
            
            
               Euroopan unionin virallinen lehti
            
            
               C 410/25
            
         Valitus, jonka Carlo De Nicola on tehnyt 20.9.2016 virkamiestuomioistuimen asiassa F-100/15, De Nicola v. EIP, 21.7.2016 antamasta tuomiosta
   (Asia T-666/16 P)
   (2016/C 410/35)
   Oikeudenkäyntikieli: italia
   
      Asianosaiset
   
   
      Valittaja: Carlo De Nicola (Strassen, Luxemburg) (edustaja: asianajaja G. Ferabecoli)
   
      Muu osapuoli: Euroopan investointipankki
   
      Vaatimukset
   
   Valittaja vaatii, että unionin yleinen tuomioistuin
   
               —
            
            
               hyväksyy valituksen ja muuttaa valituksenalaista tuomiota kumoamalla tuomiolauselman 1 ja 2 kohdan sekä tuomion perusteluosan 33, 46–60, 85–94, 100–106 ja 107–109 kohdan
            
         
               —
            
            
               ja tämän johdosta kumoaa ja /tai jättää soveltamatta 8.1.2014 tehtyä valituslautakunnan päätöstä ja kun asia on mahdollisesti palautettu virkamiestuomioistuimen käsiteltäväksi niiden kriteereiden tultua vahvistetuksi, joita sen on noudatettava uutta päätöstä tehdessään, valittaja vaatii, että Euroopan investointipankin häneen kohdistama kiusaaminen on tunnustettava ja Euroopan investointipankki velvoitettava korvaamaan hänelle aiheutuneet vahingot sellaisina kuin ne on muotoiltu kanteessa, jolla asia pantiin vireille, tai toissijaisesti että asia siirretään virkamiestuomioistuimen jonkin toisen jaoston käsiteltäväksi, jotta se ratkaisisi kumotut kohdat eri kokoonpanossa uudelleen hyväksyttyään ensin lääkärin lausunnon hankkimista koskevan vaatimuksen.
            
         
      Oikeudelliset perusteet ja pääasialliset perustelut
   
   Valituksen kohteena on virkamiestuomioistuimen 21.7.2016 antama tuomio, jolla hylättiin valittajan nostama kanne, jonka kohteena oli valituslautakunnan 8.12.2014 tekemä päätös, jolla hylättiin hänen valituksensa hänestä vuodelta 2013 laaditusta kertomuksesta, sekä päätös olla ylentämättä häntä. Valittaja vaatii lisäksi häneen kohdistuneen kiusaamisen tunnustamista ja että Euroopan investointipankki velvoitetaan korvaamaan ne aineettomat, fyysiset ja aineelliset vahingot, jotka valittaja katsoo hänelle aiheutuneen.
   Vaatimustensa tueksi valittaja toteaa, että vaatimus kiusaamisen tunnustamisesta perustuu nimenomaisesti pankin henkilöstösääntöjen 41 artiklaan, minkä vuoksi kysymystä asian kuulumisesta unionin tuomiovallan alaan ei asian sisällön ja/tai aineellisoikeudellisten syiden vuoksi tarvitse esittää. Valituksessa korostetaan tämän osalta, että Euroopan unionin tuomioistuimen velvollisuus antaa ratkaisu tunnustamista koskevaan vaatimukseen on vahvistettu unionin yleisen tuomioistuimen oikeuskäytännössä.